CELEX: 21958A0529(01)
Language: lt
Date: -365904000000
Title: Europos atominės energijos bendrijos (Euratomo) ir Jungtinių Amerikos Valstijų susitarimas

Svarbus teisinis pranešimas

|

21958A0529(01)

Oficialusis leidinys 017 , 19/03/1959 p. 0309 - 0311 specialusis leidimas suomių kalba: skyrius 11 tomas 1 p. 0005  specialusis leidimas švedų kalba: skyrius 11 tomas 1 p. 0005  specialusis leidimas graikų k.: skyrius 11 tomas 1 p. 0003  specialusis leidimas ispanų kalba: skyrius 12 tomas 1 p. 0024  specialusis leidimas portugalų kalba skyrius 12 tomas 1 p. 0024  UNTS 1959 VOL 335 p. 161 UN-18/06/1959-4783

		Europos atominės energijos bendrijos (Euratomo) ir Jungtinių Amerikos Valstijų susitarimasIR JUNGTINIŲ AMERIKOS VALSTIJŲ SUSITARIMASKADANGI 1957 m. kovo 25 d. Romos sutartimi Belgijos Karalystė, Vokietijos Federacinė Respublika, Prancūzijos Respublika, Liuksemburgo Didžioji Kunigaikštystė ir Nyderlandų Karalystė įsteigė Europos atominės energijos bendriją (Euratomą), siekdamos prisidėti prie valstybių narių gyvenimo lygio kėlimo ir prekybos mainų su kitomis šalimis plėtros, sudarant reikiamas sąlygas sparčiam branduolinės pramonės šakų kūrimuisi ir augimui;KADANGI Jungtinių Amerikos Valstijų Vyriausybė parengė tarptautinio bendradarbiavimo programą, skatinančią joje dalyvaujančias šalis pasinaudoti taikaus atominės energijos naudojimo teikiama nauda tiek, kiek tai leidžia techninio progreso plėtra, atsižvelgiant į bendros gynybos bei saugumo paskatas;KADANGI Europos atominės energijos bendrija (Euratomas) ir Jungtinių Amerikos Valstijų Vyriausybė pareiškė abipusį norą pradėti glaudų bendradarbiavimą taikaus atominės energijos naudojimo srityje ir kadangi Europos atominės energijos bendrija (Euratomas) pageidauja puoselėti plačią programą, duosiančią bendros naudos;KADANGI Susitarimo, kuriuo įtvirtinamas bendradarbiavimas taikaus atominės energijos naudojimo srityje, sudarymas paskatins naudingus patirties ir techninių laimėjimų mainus, pradės naujos abipusiškai naudingos veiklos erą tiek Vyriausybiniu, tiek pramoniniu lygmeniu ir sustiprins solidarumą Europoje bei kitapus Atlanto,Susitariančios Šalys susitarė:I straipsnisSusitariančiosios Šalys bendradarbiauja vykdydamos programas, kurių tikslas – skatinti taikų atominės energijos naudojimą. Šis bendradarbiavimas vykdomas nuolat, atsižvelgiant į poreikius ir sąlygas, dėl kurių gali būti susitarta, ir laikantis Susitariančiosiose Šalyse taikomų atitinkamų teisinių nuostatų. Tiksliau sakant, yra numatoma, kad laikantis galiojančių įstatymų Jungtinių Amerikos Valstijų puoselėjamas bendradarbiavimas bus vykdomas remiantis Bendradarbiavimo susitarimu, sudarytu pagal 1954 m. atominės energijos įstatymo 123 dalį ir jos pakeitimus.II straipsnisŠiame Susitarime vartojamas terminas "Susitariančiosios Šalys" reiškia Europos atominės energijos bendriją (Euratomą), atstovaujamą Komisijos, ir Jungtinių Amerikos Valstijų Vyriausybę. Terminas "Susitariančioji Šalis" reiškia vieną iš Susitariančiųjų Šalių.III straipsnisŠis Susitarimas įsigalioja tą dieną, kai kiekviena Susitariančioji Šalis gauna kitos Susitariančiosios Šalies raštišką pranešimą, kad pastaroji išpildė visus teisinius ir konstitucinius reikalavimus, būtinus šiam Susitarimui įsigalioti.TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.Pasirašytas 1958 m. gegužės 29 d. Briuselyje ir 1958 m. birželio 19 d. Vašingtone, dviem egzemplioriais anglų, prancūzų, vokiečių, italų ir olandų kalbomis. Visi tekstai yra autentiški.Jungtinių AmerikosValstijų varduJohn Foster DullesLewis L. StraussEuropos atominės energijos bendrijos (Euratomo) varduLouis ArmandEnrico MediPaul De GrooteHeinz KrekelerE. M. J. A. Sassen--------------------------------------------------